Trey Gunn

Trey Gunn (* 13. december 1960) je americký hudobník hrajúci na Chapman Stick a Warr guitar.

Už od siedmich rokov hral Gunn na klavír, postupne sa ale začal zaujímať o ďalšie hudobné nástroje - basgitary, gitary aj klávesy. Po presťahovaní z Texasu do Oregonu začal pôsobiť v rôznych punkovych skupinách. Na University of Oregon vyštudoval kompozíciu klasickej hudby. Potom presídlil do New Yorku, kde začal jeho profesionálna hudobná kariéra.

V polovici 80. rokov strávil nejaký čas v škole Guitar Craft, ktorú založil Robert Fripp, s ktorým začal Gunn úzko spolupracovať. Stal sa členom The League of Crafty Guitarists, neskôr pôsobil v projekte zvanom Fripp, Fripp. Podieľal sa tiež na spoločnom projekte Frippa a Davida Sylviana.

V roku 1993 vydal aj svoje prvé sólové album.

V roku 1994 ho Fripp prizval do obnovených King Crimson, neobvyklého sextetu so všetkými nástrojmi zdvojenými - tzv. „dvojitého tria“ (druhým hráčom na basgitaru a Chapman Stick bol Tony Levin). V tejto podobe skupina nahrala a vydala EP VROOOM a album THRAK, následne sa rozpadla do niekoľkých rôznych projektoch (ProjeKcts). Aktivity skupiny boli obnovené v roku 1999, tentoraz už vo štvorici hudobníkov (odpadli bubeník Bill Bruford a Tony Levin). King Crimson vydali štúdiové albumy The ConstruKction of Light (2000) a The Power to Believe (2003) a EP Happy with What You Have to Be Happy With (2002). Po turné k albumu The Power to Believe Gunn skupinu v roku 2003 opustil a založil si vlastnú skupinu The Trey Gunn Band. V skupine ho opäť nahradil Tony Levin.

Okrem toho začal pôsobiť v niekoľkých ďalších hudobných projektoch, naprieklad Quodia, TU, KTU alebo UKZ. Gunn tiež spolupracuje s ďalšími hudobníkmi a skupinami, ako sú naprieklad Tool, Puscifer, Robert Fripp, Sean Malone a Gordian Knot, David Sylvian, Vernon Reid, John Paul Jones, Eric Johnson, talianska speváčka Alice, Azam Ali, Matt Chamberlain, Michael Brook, Bill Rieflin, David Hykes a ďalšie.

 Diskografia 
 One Thousand Years (1993)
 The Third Star (1996)
 Raw Power (1999)
 The Joy of Molybdenum (2000)
 Live Encounter (2001)
 Road Journals (CD-ROM) (2002)
 Untune The Sky (CD/DVD) (2003)
 Music for Pictures (2008)
 Modulator (2010)
 I'll Tell What I Saw (2010) − kompilacie

 Zdroj 

Kategória:Žijúci ľudia
Kategória:Rockoví basgitaristi USA
Kategória:Džezoví basgitaristi USA
Kategória:Heavymetaloví basgitaristi USA
Kategória:Rockoví gitaristi USA
Kategória:Džezoví gitaristi USA
Kategória:Heavymetaloví gitaristi USA
Kategória:Členovia skupiny King Crimson
Kategória:Skladatelia modernej hudby USA
Kategória:Osobnosti z Texasu